**„Đavo nosi Pradu"** (engl. ) je film iz 2006. sa Meril Strip, En Hatavej, Emili Blant i Stenlijem Tučijem u glavnim ulogama. Film je baziran na istoimenom romanu Lorin Vajsberger iz 2003. Režiser filma je Dejvid Frankel.

Film je bio nominovan u nekoliko kategorija za filmske nagrade Oskar i Zlatni globus, od kojih je Meril Strip osvojila Zlatni globus za najbolju glavnu glumicu u filmskom mjuziklu ili komediji. Svetska premijera filma bila je 30. juna 2006. u SAD.

Radnja filma
------------

**Andrea "Endi" Saks** (En Hatavej), koja je nedavno diplomirala novinarstvo, dobija posao za koji bi "milion devojaka ubilo": zamenik urednice modnog časopisa *Pista*, **Mirande Pristli** (Meril Strip). Miranda dominira svetom visoke mode sa svoje pozicije. Svojim asistentkinjama zadaje gotovo nemoguće zadatke, ali je Endi rečeno da se ovaj posao isplati: nakon godinu dana rada s Mirandom, možeš da se zaposliš u bilo kojem magazinu. Endi se odlučuje na taj izazov.

Endi ima problem da se uklopi među mršave trendseterke koje rade u redakciji *Piste*. Zbog svog neznanja o modi i drugačijeg stila oblačenja, postaje predmet podsmeha mnogih devojaka koje rade u redakciji. Stariji asistent Mirande, **Emili Čarlton** (Emili Blant), ne propušta priliku da pokaže Endi da misli kako ona nije za taj posao. Emili je bila rešena da ne da posao Endi, ali je Miranda rekla kako je Endi sasvim odgovarajuća. Kako bi se bolje uklopila, Endi moli art direktora časopisa **Najdžela** (Stenli Tuči) da joj pomogne. On joj potpuno menja stil oblačenja, šminkanja i frizuru. Dobija besplatnu odeću najpoznatijih modnih dizajnera širom planete, sve zahvaljujući Najdželu. Sada kada izgleda poput ostalih devojaka, Endi maksimalno radi svoj posao, ispunjavajući Mirandine prohteve koji deluju nemogući. Među tim zadacima se nalazi i nabavljanje neobjavnjene knjige o *Hariju Poteru* za Mirandine kćerke, ali Endi uspeva i to da uradi.

Endin dečko Nejt deluje kao da jedini primećuje koliko je Endi duboko "zašla" u svet mode i trendova, kakav vode radnici *Piste*. U ime posla koji će moći da obavlja u budućnosti, Endi se potpuno predaje poslu za koji bi "milion devojaka ubilo" i nemogućna je da se vrati. Njen život postaje njen posao: asistiranje Mirandi, koja gaji sve veće i veće simpatije prema njoj. Nejtu, Endinom dečku (Adrijan Griner), svega je dosta kada Endi zbog posla propusti njegov rođendan, i on raskida.

Pošto Emili doživi saobraćajnu nesreću, Endi umesto nje putuje na nedelju mode u Parizu, kao deo ekipe *Piste*. Nakon mnogo razočarenja, Endi daje otkaz Mirandi. Vraća se u Njujork i dobija posao u jednom časopisu. Na razgovoru za posao, urednik kaže kako je Miranda rekla da je Endi "najgore razočaranje ikada", ali i kako je "budala ako je ne zaposli". Nakon toga, Endi zove Emili i kaže joj kako može da uzme svu Endinu odeću i obuću. Pošto izlazi iz zgrade redakcije, Endi vidi Mirandin mercedes kako se parkira. Njihovi pogledi se sreću. Endi nervozno mahne, dok Miranda ne daje nikakvog znaka da je poznaje. Kasnije, u kolima, Miranda se zadovoljno smeška, pre nego što hladno kaže šoferu: "Vozi".

Razlike između romana i filma
-----------------------------

* U filmu, Miranda Prisli je manje tvrda i ljubaznija nego u knjizi.
* U knjizi, Endin dečko se zove Aleks, i radi kao učitelj u jednoj školi za zaostalu decu u Bronksu. U filmu, njegovo ime je Nejt, i on radi u restoranu.
* U knjizi, Endi živi sa svojom drugaricom Lili. U filmu živi s svojim dečkom Nejtom.
* U knjizi, Endi daje otkaz Mirandi na veoma neprijatan način, dok se u filmu rastaju u miru.
* U knjizi, Endina prijateljica Lili doživljava automobilsku nesreću i mnogo je problematičnija devojka. Toga nema u filmu.
* U knjizi, Emili je onemogućena da putuje u Pariz zbog mononukleoze. Takođe, sama je zamolila Endi da je zameni. U filmu, nju je udario auto i bila je ljuta na Endi što ide u Pariz umesto nje.
* Emilin lik u knjizi je ljubazniji prema Endi nego u filmu.
* U knjizi, Lilin lik je mnogo veći. U filmu, ona je slikarka i radi u jednoj galeriji. U knjizi, ona se zanima za novinarstvo i književnost, i studirala je ruski jezik na Univerzitetu Kolumbija.
* Neki likovi, poput Džejmsa Holta i Žaklin Foje uopšte ne postoje u knjizi, već su izmišljeni za potrebe filma.
* Najdžel ima mnogo veću ulogu u filmu nego u knjizi.
* Uloge Mirandine dadilje i čuvara Eduarda su izbrisane iz filma.

Uloge
-----

| Glumac | Uloga |
| --- | --- |
| Meril Strip | Miranda Pristli, glavni urednik modnog magazina *Pista* |
| En Hatavej | Andrea "Endi" Saks, novi Mirandin drugi asistent |
| Emili Blant | Emili Čarlton, Mirandin prvi asistent |
| Stenli Tuči | Najdžel, art direktor časopisa *Pista* |
| Adrijan Griner | Nejt, Endin dečko, koji radi u restoranu na Menhetnu |
| Sajmon Bejker | Kristijan Tomson, poznati njujorški novinar |
| Trejsi Tom | Lili, Endina bliska prijateljica |
| Rič Samer | Dag, prijatelj Endi, Nejta i Lili, koji radi u banci |
| Tajbor Fildman | Irv Ravic, vlasnik firme *Elijas-Klark* koja izdaje *Pistu* |
| Žizel Bindšen | šminkerka u magazinu *Pista* i Emilina prijateljica |

Nagrade i nominacije
--------------------

* 2006: **Oskar za najbolju glavnu glumicu** (Meril Strip) - **Nominacija**
* 2006: **Oskar za najbolji dizajn kostima** - **Nominacija**
* 2006: **Zlatni globus za najbolju glavnu glumicu u igranom filmu (mjuzikl ili komedija)** (Meril Strip) - **Osvojeno**
* 2006: **Zlatni globus za najbolju sporednu glumicu u igranom filmu** (Emili Blant) - **Nominacija**
* 2006:  **Zlatni Globus za najbolji igrani film - mjuzikl ili komedija**  - **Nominacija**
*

Izvori
------

1. 1 2  The Devil Wears Prada at boxofficemojo.com, pristup 15. IX 2006.

Spoljašnje veze
---------------

* Zvanična prezentacija Arhivirano 2006-10-31 na Wayback Machine-u
* IMDb veza

| * p
* r
* u
Filmovi koje je režirao David Frankel |
| --- |
| 1990-e | 
* *Miami Rhapsody* (1995)

 |
| 2000-e | 
* *The Devil Wears Prada* (2006)
* *Marley & Me* (2008)

 |
| 2010-e | 
* *The Big Year* (2011)
* *Hope Springs* (2012)

 |